open-index/open-wikipedia-markdown huggingface dataset:
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்

**ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்** (*Central Institute of Petrochemicals Engineering and Technology, Jaipur*) இந்தியாவின் இராசத்தான் மாநிலத்திலுள்ள ஜெய்ப்பூரில்  அமைந்துள்ள ஒரு தன்னாட்சி உயர் கல்வி மற்றும் ஆராய்ச்சி நிறுவனம் ஆகும்.  இந்திய அரசின் இரசாயன மற்றும் உரங்கள் அமைச்சகத்தின் கீழ் 2006 ஆம் ஆண்டு இந்நிறுவனம் நிறுவப்பட்டது.

## அமைவிடம்
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்  இராசத்தான் மாநிலம் செய்ப்பூரில் உள்ள மகாத்மா காந்தி மருத்துவமனைக்கு அருகில் 17.29 ஏக்கர் பரப்பளவில் அமைந்துள்ளது.

## படிப்புகள்
*இயந்திரப் பொறியியல், இளநிலை
*நெகிழி தொழில் நுட்பம், இளநிலை
* பெட்ரோ வேதிப்பொருள் தொழில் நுட்பம், இளநிலை
* நெகிழித் தொழில்நுட்பம், பட்டயம்
## மேற்கோள்கள்


## புற இணைப்புகள்
• Official website of cipet
• CIPET Jaipur in Google Map

பகுப்பு:இந்தியாவில் கல்வி
ஒல்லியான கல் அயிரை

**ஒல்லியான கல் அயிரை** (*Slender stone loach*)(*பேலிதோரா மைசோரென்சிசு*) என்பது மலை-ஓடை அயிரை மீன் சிற்றினமாகும். இது இந்தியாவில் கேரளா, மகாராட்டிரம் மற்றும் கருநாடகாவின் மேற்குத் தொடர்ச்சி மலைகளில்  காணப்படுகிறது. இது கொட்டும் நீரோடைகளில் பாறைகள், கற்கள் மற்றும் கற்பாறைகளுடன் காணப்படும் அகணிய உயிரியாகும்.

ஒல்லியான கல் அயிரை மீன்  நீளம் வரை வளரக்கூடியது.

ஒல்லியான கல் அயிரை மீன் பன்னாடு மீன் வணிகத்திற்காகச் சேகரிக்கப்படுகிறது. சில ஆறுகளில், தோட்டங்களிலிருந்து  வரும் மாசுபாடு மற்றும் அழிவுகரமான மீன்பிடி நடைமுறைகளால் இந்த சிற்றினம் அச்சுறுத்தப்படுகின்றது.

## மேற்கோள்கள்

பகுப்பு:அயிரை மீன்
காடை வேட்டை

**காடை வேட்டை** (*Quail hunting*) என்பது ஒரு வேட்டை விளையாட்டு ஆகும். வடக்கு பாப்வெண்மை காடை துணையினங்கள் 21 உள்ளன. இவை அமெரிக்கா, மெக்ஸிகோ மற்றும் கரிபியனைப் பூர்வீகமாகக் கொண்ட ஒரு தரையில் வாழும் பறவையாகும். இப்பகுதிகளில் கல்லிபார்மிசினை சேர்ந்த பறவைகள் விளையாட்டுப் பறவைகளாக வேட்டையாடப்படுகின்றன.

## வரலாறு
வட அமெரிக்காவில் உள்ள பழங்குடி மக்களின் தளங்களின் அகழ்வாராய்ச்சியின் தொல்பொருள் பதிவுகள் சில காடை எலும்புகளை வெளிப்படுத்துகின்றன. இவை ஆரம்பக்கால மக்கள் பெரிய விளையாட்டில் கவனம் செலுத்தியதைத் தெரிவிக்கின்றது. ஐரோப்பியக் குடியேறிகள் இப்பகுதிகளுக்கு வந்தபோது, காடை வேட்டை தீவிரமாகத் தொடங்கியது.

## நவீன வளர்ச்சிகள்
காடைகள் அமெரிக்கா முழுவதும் வாழ்கின்றன. 20ஆம் நூற்றாண்டில் காடை வேட்டை மிகவும் பிரபலமான வேட்டை விளையாட்டாக இருந்தது. விளையாட்டுப் பறவைகள் மற்றும் அவற்றின் பரவல் காரணமாக, காடைகள் வட அமெரிக்கக் கண்டம் முழுவதும், குறிப்பாக 20ஆம் நூற்றாண்டில் ஆய்வு செய்யப்பட்டுள்ளன. 1960களின் பிற்பகுதியிலிருந்து 1980களின் பிற்பகுதி வரையிலான இருபது ஆண்டுகளில், வேட்டையாடும் புள்ளிவிவரங்களால் அளவிடப்பட்ட காடைகளின் எண்ணிக்கை அதிக அளவில் காடையின் அழிவினைச் சுட்டிக்காட்டியது. நோய், வாழ்விட இழப்பு, வேட்டையாடுதல், வானிலை மாற்றம் மற்றும் பிற தாக்கங்கள் இவற்றின் அழிவிற்கான காரணங்களாக உள்ளன. *அளவற்ற* *காடைகள்* போன்ற அமைப்புகளை உருவாக்குவதன் மூலமும், 1981 பண்ணை சட்டத்தின் மூலமாகவும் இந்த அழிவுத் தடுக்கப்பட்டது. இதனால் காடைகளின் வாழ்விடம் அதிகரித்தது.

*

## மேற்கோள்கள்

## நூல் பட்டியல்

பகுப்பு:காடைகள்
தள்ளூரி ராமேஸ்வரி

**ராமேஸ்வரி** என்பவர் ஓர் இந்திய நடிகை ஆவார். இவர் இந்தி, ஒடியா மற்றும் தெலுங்கு மொழி படங்களில் நடித்துள்ளார். இவர்‌ தள்ளூரி ராமேஸ்வரி என அழைக்கப்படுகிறார்.

## பிறப்பு மற்றும் குடும்பம்
இவர் ஆந்திராவில் பிறந்தவர்.‌ காக்கிநாடாவில் வளர்ந்தார். இவர் பஞ்சாபி நடிகர்‌ மற்றும் தயாரிப்பாளரான தீபக் சேத்தை மணந்தார். அவருக்கு பாஸ்கர பிரதாப் சேத் மற்றும் சூர்யா பிரேம் சேத் என்ற இரு மகன்கள் உள்ளனர். ராமேஸ்வரி தனது குழந்தைகளை வளர்ப்பதற்காக நடிப்பிலிருந்து ஓய்வு எடுத்தார்.

## விருதுகள்
1978 இல் கே. விஸ்வநாத் இயக்கத்தில் சந்திர மோகன் உடன் ராமேஸ்வரி முதல்முறையாக சீதாமகாலட்சுமி என்ற  படத்தின் மூலம் தெலுங்கு திரையுலகில் அறிமுகமானார்.‌  இத்திரைப்படத்தில் சிறந்த நடிப்பை வெளிபடுத்தியமைக்காக பிலிம் ஃபேர் விருது கிடைத்தது.

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்கு நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தெலுங்குத் தொலைக்காட்சி நடிகைகள்
பகுப்பு:மலையாளத் திரைப்பட நடிகைகள்
பகுப்பு:இந்தித் திரைப்பட நடிகைகள்
கருவிழி புண்

**கருவிழி புண்** (*Corneal ulcer*) கருவிழியில்  பாக்டீரியா, பூஞ்சை மற்றும் வைரஸ் கிருமிகள் தொற்றுகளால் கருவிழி புண் அல்லது கருவிழி வீக்கம் ஏற்படலாம்.  பொதுவாக ஒவ்வாமை (அழற்சி) காரணமாகவும் கருவிழி புண் ஏற்படும். மேலும் கண்ணில் அடிபட்டாலும் இப்புண் ஏற்படலாம்.

## அறிகுறிகள்
கண்கள் சிவப்படைதல், கண்களில் வலி, வழக்கத்தை விட அதிகமான கண்ணீர் வடிதல், கண் இமைகள் திறக்க கடினமாக இருத்தல், ஒளியைப் பார்க்கும்போது கண் கூசுதல், கண்ணில் ஏதோ விழுந்தது போன்ற உணர்வு மற்றும் மங்கலான பார்வை ஆகியவைகள் கருவிழி புண்களுக்கான அறிகுறிகள் ஆகும். 
## காரணங்கள்
* கண்களில் காயம்.
* அழுக்கடைந்த கான்டாக்ட் லென்ஸ்.
* வைரஸ்கள் .
* அசுத்தமான நீரில் முகம் கழுவுதல்.
* குறைவான நோய் எதிர்ப்புத் திறன்.
* கண்ணீர் பாதையில் அடைப்பு மற்றும் தொற்று.
## அறிவுறுத்தல்கள்
* நீச்சல் அடிக்கும் போது அறிவுறுத்தப்பட்ட நேரத்தைத் தாண்டி காண்டாக் லென்சுகளை பயன்படுத்தக் கூடாது.
* சரியான மருந்துகளைக் கொண்டு காண்டாக் லென்சுகளை சுத்தம் செய்ய வேண்டும்.
## மருத்துவம்
ஒவ்வாமை ஏற்பட்ட காரணத்தைப் பொறுத்து, கருவிழி புண்களுக்கான சிகிச்சை மாறுபடும். பாக்டீரியா மற்றும் பூஞ்சைகளால் ஏற்பட்ட கருவிழி புண்ணைக் குணப்படுத்த சொட்டு மருந்துகள் (Antibacterial and antifungal eye drops) உள்ளது. வைரஸ் கிருமிகளால் ஏற்படும் கருவிழி புண்ணைக் குணப்படுத்த சிறப்பு சொட்டு மருந்துகள் (Antiviral eye drops ) உள்ளது. சொட்டு மருந்துகளால் புண் ஆறவில்லை எனில், கருவிழி மாற்று அறுவை சிகிச்சையை மருத்துவர்களால்  பரிந்துரைக்கப்படும்.
## மேற்கோள்கள்

## வெளி இணைப்புகள்

* https://www.aao.org/eye-health/diseases/corneal-ulcer
* https://www.merckmanuals.com/home/eye-disorders/corneal-disorders/corneal-ulcer

பகுப்பு:கண் மருத்துவம்
பகுப்பு:கண் நோய்கள்
வடக்கு செங்கேளையாடு

**வடக்கு செங்கேளையாடு** (*Northern red muntjac*) என்பது கேளையாடு சிற்றினமாகும். இது தென்-மத்திய மற்றும் தென்கிழக்கு ஆசியாவின் பல நாடுகளில் காணப்படுகிறது.

## வகைப்பாட்டியல்
வடக்கு செங்கேளையாடு சமீபத்தில் தெற்கு செங்கேளையாட்டிலிருந்து (முன்னர் பொதுவாக இந்தியக் கேளையாடு என்று அறியப்பட்டது) வேறுபட்டதாகக் கண்டறியப்பட்டது. சுந்தாவிற்கு வெளியையும் மலேசியாவிற்கும் வெளியில் இருக்கும் *மு. முண்ட்ஜாக்*கிற்கு முன்னர் கூறப்பட்ட அனைத்து இனங்களையும் உள்ளடக்கியது.

*பேன்கானசு, மோண்டனசு, முண்ட்ஜாக், நைங்கோலனி, ரூபிதசு* ஆகிய துணையினங்கள் தெற்கு செங்கேளையாட்டு சிற்றினத்திலும், *அனாமென்சிசு*, *ஆரியசு, கர்வோஇசுடைலசு, கிராண்டிகோர்னிசு* வடக்கு செங்கேளையாட்டு சிற்றினத்தின் கீழும் வகைப்படுத்தப்பட்டன.

## பரவல்
வடக்கு செங்கேளையாடு தென்-மத்திய மற்றும் தென்கிழக்கு ஆசியாவின் பன்னிரண்டு நாடுகளில் பாக்கித்தான், பூட்டான், மியான்மர், நேபாளம், இந்தியா, இலங்கை, வங்கதேசம், சீனா, கம்போடியா, லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது.

இது ஆங்காங்கிலும் உள்ளது. மலேசியாவில் இதன் இருப்பு நிச்சயமற்றது.

## பாதுகாப்பு
வடக்கு செங்கேளையாடு பாதுகாக்கப்பட்ட பெரும் பகுதிகளில் காணப்படுதல் மற்றும் வேட்டையாடுதல் மற்றும் வாழ்விட மாற்றத்தை எதிர்க்கும் தன்மை ஆகியவற்றின் காரணமாகப் பன்னாட்டு இயற்கைப் பாதுகாப்புச் சங்கம் "தீவாய்ப்புக் கவலை குறைந்த இனமாக" எனப் பட்டியலிடப்பட்டுள்ளது.

## மேற்கோள்கள்

பகுப்பு:பாலூட்டிகள்
பகுப்பு:கேளையாடு
அகர்வால் கண் மருத்துவமனை

**அகர்வால் கண் மருத்துவமனை** (*Dr. Agarwal's Eye Hospital*) தமிழ்நாட்டின் சென்னை மாநகரத்தை தலைமையிடமாகக் கொண்டு இயங்குகிறது. இதனை கண் மருத்துவர்களான **ஜெய்வீர் அகர்வால்** டாக்டர் ஜெய்வீர் அகர்வாலின் மனைவி மற்றும் மகன் ஆகியோரும் கண் மருத்துவர் ஆவர். ஜெய்வீர் அகர்வால் 16 நவம்பர் 2009 அன்று காலமானார். மற்றும் அவரது மனைவி தாகிரா அகர்வால் ஆகியோர் இணைந்து 1957ஆம் ஆண்டில் நிறுவினர். இந்த மருத்துவமனையின் கிளைகள் இந்தியா மட்டுமல்லாமல் 10 ஆப்பிரிக்கா நாடுகளில் 15 கண் மருத்துவ மையங்களைக் கொண்டுள்ளது. இந்தியாவில் 103 கண் மருத்துவ மையங்களுடன் இயங்குகிறது. அகர்வால் மருத்துவமனையின் தற்போதைய தலைவராக, மேலாண்மை இயக்குநரான அமர் அகர்வால் உள்ளார்.

## கண் மருத்துவ மையங்கள்
### இந்தியா

அகர்வால் மருத்துவமனைக்கு சென்னையில் 16 கிளைகளும், பிற மாவட்டங்களில் 16 கிளைகளும் உள்ளன. பெங்களூரு]] நகரத்தில் 11 கிளைகளும்; தெலங்காணா மாநிலத்தில் 8 கிளைகளும்; ஆந்திர மாநிலத்தில் 5 கிளைகளும்; ஜெய்ப்பூரில் ஒரு கிளையும், அந்தமானின் போர்ட் பிளேரில் ஒரு கிளையும்; கேரளா மாநிலத்தில் 2 கிளைகளும்; கர்நாடகாவில் 3 மூன்று கிளைகளும்; ஒடிசா மாநிலத்தில் 2 கிளைகளும்; மகாராட்டிரா மாநிலத்தில் 4 கிளைகளும்;  மத்தியப் பிரதேசத்தில் 3 கிளைகளும்; குஜராத்தில் 6 கிளைகளும் கொண்டுள்ளது.

5 ஆகஸ்டு 2022 அன்று மகாராட்டிரா மாநிலத்தில் மேலும் 5 கண் மருத்துவமனைகளை துவங்கத் திட்டமிடப்பட்டது. 

### வெளிநாடுகளில்
அகர்வால் மருத்துவமனை கானா, கென்யா, மடகாஸ்கர், மொரிசியஸ் மொசாம்பிக், நைஜீரியா, உருவாண்டா, தான்சானியா, உகாண்டா மற்றும் சாம்பியா உள்ளிட்ட ஆப்பிரிக்க நாடுகளில் 15 கண் மருத்துவமனைகளைக் கொண்டுள்ளது.

## கல்வியும் பயிற்சியும்
சென்னை அகர்வால் மருத்துவமனையின் கண் மருத்துவக் கல்லூரியில் கண் மருத்துவம் தொடர்பான மருத்துவப் படிப்புகளும்,  இளநிலை, முதுநிலை பார்வைத் திறனளவீடு படிப்புகளும் கற்றுத்தரப்படுகின்றன.

## இதனையும் காண்க
* அரவிந்த் கண் மருத்துவமனை
* சங்கர நேத்ராலயா 

## மேற்கோள்கள்

பகுப்பு:தமிழ்நாட்டு மருத்துவமனைகள்
பகுப்பு:கண் மருத்துவமனைகள்
பகுப்பு:சென்னையில் உள்ள மருத்துவமனைகள்
2023 ஐசிசி உலகத் தேர்வுத் துடுப்பாட்ட வாகை இறுதிப்போட்டி

**[[2021–23 ஐசிசி உலகத் தேர்வுத் துடுப்பாட்ட வாகை]]த் தொடரின் இறுதிப்போட்டி** 2023 சூன் 7 முதல் 11 வரை ஆத்திரேலிய, இந்திய அணிகளுக்கிடையே இலண்டனில் ஓவல் அரங்கில் நடைபெற்றது. இது ஐசிசி உலகத் தேர்வுத் துடுப்பாட்ட வாகையின் இரண்டாவது பதிப்பாகும். இறுதிப் போட்டியில் ஆத்திரேலியா 209 ஓட்டங்கள் வித்தியாசத்தில் வெற்றி பெற்றது. இது ஐசிசி தேர்வுத் துடுப்பாட்ட வாகையில் ஆத்திரேலியாவின் முதல் வெற்றியாகும். கூடுதலாக, அவர்களுக்கு $1.6 மில்லியன் ரொக்கப் பரிசு வழங்கப்பட்டது, அதே நேரத்தில் இந்திய அணி US$800,000 ரொக்கப் பரிசைப் பெற்றது. இறுதிப்போட்டியில் ஆத்திரேலியாவுக்குக் கிடைத்த வெற்றி ஆத்திரேலியாவை உலகின் முதல் அணியாகவும், இதுவரை அனைத்து வகை ஐசிசி விருதுகளையும் வென்ற ஒரே அணியாகவும் நிலைநிறுத்தப்பட்டது.

## பின்னணி

2021–23 ஐசிசி உலகத் தேர்வுத் துடுப்பாட்ட வாகை தொடக்கக் கட்டத்தில் ஆத்திரேலியாவும் இந்தியாவும் முதல் இரண்டு அணிகளாக இறுதிப் போட்டிக்குத் தகுதி பெற்றன. கோவிட்-19 பெருந்தொற்று, மேலும் பல தொடர்கள் ஒத்திவைக்கப்பட்டதன் காரணமாக இரு அணிகளும் அதிக புள்ளிகளைப் பெற்றிருந்தாலும், தொடக்க நிலைகளில் வெற்றி சதவீதத்தால் தீர்மானிக்கப்பட்டது.

இறுதிப் போட்டிக்கு முன்னேறி ஐசிசி ஆண்கள் தேர்வு அணி தரவரிசையில் இந்தியா முதலிடத்தையும், ஆத்திரேலியா இரண்டாவது இடத்தையும் பிடித்தது. ஆத்திரேலியா உலக தேர்வு இறுதிப் போட்டியில் முதல் தடவையாக விளையாடுகிறது. இந்தியா 2021 இறுதிப் போட்டியில் நியூசிலாந்திடம் தோற்றது. 2022-23 பார்டர்-கவாசுகர் கிண்ணத்திற்காக இந்தியாவும் ஆத்திரேலியாவும் தமக்கிடையே விளையாடியத் கடைசி தேர்வுப் போட்டியாக அமைந்தது. தி ஓவல் அரங்கில் ஆத்திரேலியா 38 தேர்வுப் போட்டிகளில் விளையாடி 7 போட்டிகளிலேயே வென்றது, இந்தியா இரண்டு போட்டிகளில் மட்டுமே வென்றது.

## இறுதிப்போட்டிக்கான வழி

## அணிகள்

## ஆட்டம்

## ஆட்ட அதிகாரிகள்
* கள நடுவர்கள்: கிறிஸ் கஃப்பனி, ரிச்சர்ட் இல்லிங்வர்த்
* மூன்றாவது நடுவர்: ரிச்சர்ட் கெட்டில்போரோ
* ஆட்ட நடுவர்: இரிச்சி ரிச்சார்ட்சன்
* நான்காவது நடுவர்: குமார் தர்மசேன

## மேற்கோள்கள்


பகுப்பு:ஆத்திரேலியாவில் துடுப்பாட்டம்
பகுப்பு:இந்தியாவில் துடுப்பாட்டம்
பகுப்பு:2023இல் துடுப்பாட்டம்
தாசேக் குளுகோர் மக்களவைத் தொகுதி

**தாசேக் குளுகோர் மக்களவைத் தொகுதி** (மலாய்: *Kawasan Persekutuan Tasek Gelugor*; ஆங்கிலம்: *Tasek Gelugor Federal Constituency*; சீனம்: 打色牛汝莪联邦选区) என்பது மலேசியா, பினாங்கு மாநிலத்தில், வட செபராங் பிறை மாவட்டத்தில் (*North Seberang Perai District*); அமைந்துள்ள ஒரு மக்களவைத் தொகுதி (**P042**) ஆகும்.

தாசேக் குளுகோர் தொகுதி 1984-ஆம் ஆண்டில் உருவாக்கப்பட்டது. முதல் தேர்தல் 1986-ஆம் ஆண்டில் நடைபெற்றது. அத்துடன் அதே 1986-ஆம் ஆண்டில் இருந்து தாசேக் குளுகோர் தொகுதி, மலேசிய நாடாளுமன்றத்தில் பிரதிநிதிக்கப் படுகிறது. 

2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (*Federal Gazette issued on 31 October 2022*), தாசேக் குளுகோர் தொகுதி 29 தேர்தல் வட்டாரங்களாக (*Polling Districts*) பிரிக்கப்பட்டது.

## பொது
### வட செபராங் பிறை மாவட்டம்

**வட செபராங் பிறை மாவட்டம்** (*North Seberang Perai District*) பினாங்கு மாநிலத்தின் ஐந்து மாவட்டங்களில் ஒரு மாவட்டம்; 267 சதுர கி. மீ. பரப்பளவைக் கொண்டுள்ளது. 

இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது. 

### தாசேக் குளுகோர்

இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின். 

பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.

## தாசேக் குளுகோர் மக்களவைத் தொகுதி

 

 

## தாசேக் குளுகோர் தேர்தல் முடிவுகள்

## தாசேக் குளுகோர் வேட்பாளர் விவரங்கள்

## தாசேக் குளுகோர் சட்டமன்ற தொகுதிகள்

## தாசேக் குளுகோர் சட்டமன்ற உறுப்பினர்கள் (2022)

## மேற்கோள்கள்

## மேலும் காண்க
* தாசேக் குளுகோர்
* வட செபராங் பிறை மாவட்டம் 
* மலேசிய தேர்தல் தொகுதிகள்
* மலேசியப் பொதுத் தேர்தல், 2022

பகுப்பு:மலேசியாவில் தேர்தல்கள்
பகுப்பு:பினாங்கு நாடாளுமன்றத் தொகுதிகள்
அளியாளா சட்டமன்றத் தொகுதி

**அளியாளா சட்டமன்றத் தொகுதி** (*Haliyal Assembly constituency*) இந்தியாவின் கர்நாடகா மாநிலத்தின் 224 சட்டமன்றத் தொகுதிகளில் ஒன்றாகும். இது உத்தர கன்னட மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2023

### 2018

## மேலும் பார்க்கவும்
* கர்நாடக சட்டமன்றத் தொகுதிகளின் பட்டியல்
* வடகன்னட மாவட்டம்

## மேற்கோள்கள்

பகுப்பு:கர்நாடக சட்டமன்றத் தொகுதிகள்
பகுப்பு:உத்தர கன்னட மாவட்டம்
கல் அயிரை

**நீமாசெலிடே** (*Nemacheilidae*) அல்லது **கல் [[அயிரை மீன்|அயிரை]]** என்பது சிப்ரினிபார்ம் மீன் வரிசையினைச் சார்ந்த குடும்பம்ஆகும். இவை பெரும்பாலும் ஐரோவாசியாவில் நீரோடைகளில் காணப்படும். ஆப்பிரிக்காவில் இவை *ஆப்ரோமாசெலியசு என்ற* பேரினத்துடன் நீரோடை சூழல்களில் வாழ்கின்றன. இக்குடும்பத்தில் சுமார் 790 சிற்றினங்கள் உள்ளன.

## பேரினங்கள்
இக்குடும்பத்தின் விவரிக்கப்பட்ட பேரினங்கள் பின்வருமாறு:

## மேற்கோள்கள்

பகுப்பு:மீன் குடும்பங்கள்
பகுப்பு:அயிரை மீன்
பேரியம் குளோரைடு புளோரைடு

**பேரியம் குளோரைடு புளோரைடு** (*Barium chloride fluoride*)  BaClF என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பேரியம் குளோரின், புளோரின் தனிமங்கள் சேர்ந்து இந்த சேர்மம் உருவாகிறது. இயற்கையாகவே ஈய ஆலைடு கனிமமான மேட்லோகைட்டு குழுவில் சாங்பீசானைட்டு என்ற கனிமமாக இது தோன்றுகிறது. சீனாவிலுள்ள பயான் ஓபோ என்ற கனிம மாவட்டத்தில்  பேரியம் குளோரைடு புளோரைடு வெட்டி எடுக்கப்படுகிறது. 

## தயாரிப்பு
பேரியம் குளோரைடு மற்றும் அம்மோனியம் புளோரைடு ஆகியவற்றை ஒரு கரைசலில் வீழ்படிவாக்கி படியவைப்பதன் மூலம் பேரியம் குளோரைடு புளோரைடு தயாரிக்கலாம்.

## இயற்பியல் பண்புகள்
வெண்மை நிறப் படிகங்களாக பேரியம் குளோரைடு புளோரைடு உருவாகிறது.  BaClF இன் படிக அமைப்பு புளோரைடு வகை BaF வடிவத்தின் உருக்குலைந்த நாற்கோணகம் ஆகும்.
 
பேரியம் குளோரைடு புளோரைடு தண்ணீரில் சிறிதளவு கரையும். 
## மேற்கோள்கள்

பகுப்பு:பேரியம் சேர்மங்கள்
பகுப்பு:குளோரின் சேர்மங்கள்
பகுப்பு:புளோரின் சேர்மங்கள்
பகுப்பு:கலப்பு எதிர்மின்னயனி சேர்மங்கள்
பகுப்பு:கனிம வேதியியல் சேர்மங்கள்
பகுப்பு:குளோரைடு புளோரைடுகள்
புகையிரத நேரம்

[வலது|thumb| தி எக்ஸ்சேஞ்ச், பிரிஸ்டலில் உள்ள கடிகாரம், இரண்டு நிமிட முட்களை காட்டுகின்றன, ஒன்று லண்டன் நேரத்திற்கு ( [கிரீன்விச் இடைநிலை நேரம்|GMT ) மற்றும் ஒன்று பிரிஸ்டல் நேரத்திற்கு (GMT +11 நிமிடங்கள்).]]
**இரயில்வே நேரம்** என்பது 1840 ஆம் ஆண்டு நவம்பர் மாதம் இங்கிலாந்தில் கிரேட் வெஸ்டர்ன் இரயில்வேயால் முதன்முதலில் பயன்படுத்தப்பட்ட தரப்படுத்தப்பட்ட நேர ஏற்பாடாகும், வெவ்வேறு உள்ளூர் சராசரி நேரங்கள் ஒத்திசைக்கப்பட்டு ஒரு நிலையான நேரம் பயன்படுத்தப்பட்ட முதல் பதிவு செய்யப்பட்ட சந்தர்ப்பமாகும். விரிவடைந்து வரும் இரயில்வே வலையமைப்பில்   அடிக்கடி வரும் விபத்துகள் மற்றும் அருகில் தவறிவிடுவதைக் குறைப்பதும், ரயில் பயணங்களின் எண்ணிக்கை அதிகரிப்பே ரயில்வே நேரத்தை அறிமுகப்படுத்தியதன் பின்னணியில் உள்ள முக்கிய குறிக்கோள்களாகும்.
## மேற்கோள்கள்

பகுப்பு:இரும்புவழிப் போக்குவரத்து
போர்னியோ மஞ்சள் கேளையாடு

thumb | வலது | போர்னியோ மஞ்சள் கேளையாடு
**போர்னியோ மஞ்சள் கேளையாடு** (*Bornean yellow muntjac*)(*முண்டிகசு ஆதெரோடிசு*) என்பது கேளையாட்டுச் சிற்றினமாகும். இது போர்னியோவில் மட்டுமே காணப்படும் அகணிய உயிரியாகும்.

## வகைப்பாட்டியல்
போர்னியோ மஞ்சள் கேளையாடு, பொதுவான கேளையாட்டுடன் வாழ்கிறது. இது மிகவும் பொதுவான உறவினரைப் போன்றது. 1982-ல் போர்னியோ மஞ்சள் கேளையாடு தனிச் சிற்றினமாக மட்டுமே அங்கீகரிக்கப்பட்டது.

## விளக்கம்
பொதுவான கேளையாட்டுடன் ஒப்பிடும் போது போர்னியோ மஞ்சள் கேளையாட்டின் நிறத்தில் வேறுபாடு உள்ளது. போர்னியோ மஞ்சள் கேளையாட்டின் கொம்புகள்  நீளம் உடையது. பொதுவான கேளையாட்டினை விட உருவில் சிறியது. போர்னியோ மஞ்சள் கேளையாடு குறித்து விரிவான ஆய்வுகள் நடைபெறவில்லை. இது ஒரு நினைவுச்சின்ன சிற்றினமாக விவரிக்கப்பட்டுள்ளது.

## சூழலியல்
போர்னியோ மஞ்சள் கேளையாடு சிற்றினமானது போர்னியோ புலியின் இரையாக உள்ளது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:கேளையாடு
பெர்க்கிலியம் டெட்ராபுளோரைடு

**பெர்க்கிலியம் டெட்ராபுளோரைடு** (*Berkelium tetrafluoride*)  BkF4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது.

## தயாரிப்பு
பெர்க்கிலியம்(III) ஆக்சைடு, பெர்க்கிலியம்(II) ஆக்சைடு அல்லது பெர்க்கிலியம்(III) புளோரைடுடன் உயர் வெப்ப நிலையில் தனிமநிலை புளோரின் வாயுவைச் சேர்த்து வினைபுரியச் செய்தால் பெர்க்கிலியம் டெட்ராபுளோரைடு சேர்மம் உருவாகிறது.:
::2BkO2 + H2 → Bk2O3 + H2O

## இயற்பியல் பண்புகள்
பெர்க்கிலியம் டெட்ராபுளோரைடு சேர்மம் 1920 பாகை செல்சியசு வெப்பநிலையில் உருகும். மஞ்சள்-பச்சை நிற திண்மப் பொருளாக உருவாகிறது. 1088.0 ± 0.5 பைக்கோ மீட்டர் அணிக்கோவை மதிப்புடன் உடலை மையமாகக் கொண்ட கனசதுர படிக வடிவத்தை உருவாக்குகிறது.

இச்சேர்மம் தண்ணீரில் கரையாது.

## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:புளோரைடுகள்
பகுப்பு:கனிம வேதியியல் சேர்மங்கள்
பெர்க்கிலியம்(III) ஆக்சைடு

**பெர்க்கிலியம்(III) ஆக்சைடு** (*Berkelium(III) oxide*)  Bk2O3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் ஆக்சிசன் தனிமங்கள் சேர்ந்து இந்த இருமச் சேர்மம் உருவாகிறது.

## தயாரிப்பு
600 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசனும் ஐதரசன் புளோரைடும் கலந்த வாயுக் கலவையை சேர்த்து சூடாக்கினால் பெர்க்கிலியம்(III) புளோரைடு உருவாகிறது.:
 
::2BkO2 + H2 → Bk2O3 + H2O

## இயற்பியல் பண்புகள்
சேர்மம் 1920 பாகை செல்சியசு வெப்பநிலையில் உருகும். மஞ்சள்-பச்சை திண்மப் பொருளாக உருவாகிறது. 1088.0 ± 0.5 பைக்கோமீட்டர் அளவுருவுடன்  உடல் மைய கனச்சதுர படிக வடிவில் படிகங்களாக பெர்க்கிலியம்(III) புளோரைடு உருவாகிறது.

பெர்க்கிலியம்(III) ஆக்சைடு தண்ணீரில் கரையாது.

## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:ஆக்சைடுகள்
பகுப்பு:கனிம வேதியியல் சேர்மங்கள்
பெர்க்கிலியம்(III) அயோடைடு

**பெர்க்கிலியம்(III) அயோடைடு** (*Berkelium(III) iodide*)  BkI3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் அயோடின் தனிமங்கள் சேர்ந்து இந்த இருமச் சேர்மம் உருவாகிறது.

## தயாரிப்பு
650 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசன், அயோடின் கலந்த வாயுக் கலவையை சேர்த்து சூடாக்கினால் பெர்க்கிலியம்(III) அயோடைடு உருவாகிறது.
 
## இயற்பியல் பண்புகள்
பெர்க்கிலியம் மூவயோடைடு முக்கோணப் படிக அமைப்பில், இடக்குழு R3 (எண். 148), அணிக்கோவை  அளவுருக்கள் a = 758.4 பைக்கோ மீட்டர் மற்றும் c = 2087 பைக்கோ மீட்டர் என்ற அளவுருக்களுடன் மஞ்சள் நிறத்தில் படிகமாகிறது. இதன் படிக அமைப்பு பிசுமத் மூவயோடைடின் படிக அமைப்பை ஒத்துள்ளது.
 
## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:அயோடைடுகள்
பகுப்பு:கனிம வேதியியல் சேர்மங்கள்
பெர்க்கிலியம்(III) புளோரைடு

**பெர்க்கிலியம்(III) புளோரைடு** (*Berkelium(III) fluoride*)  BkF3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் அயோடின் தனிமங்கள் சேர்ந்து இந்த இருமச் சேர்மம் உருவாகிறது.

## தயாரிப்பு
600 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசன், ஐதரசன் புளோரைடு கலந்த வாயுக் கலவையை சேர்த்து சூடாக்கினால் பெர்க்கிலியம்(III) புளோரைடு உருவாகிறது.
 
## இயற்பியல் பண்புகள்
பெர்க்கிலியம் முப்புளோரைடு இரண்டு வகையான கட்டமைப்புகளுடன் மஞ்சள்-பச்சை திண்மப் பொருளாக  உருவாகிறது. குறைந்த வெப்பநிலையில், இது செஞ்சாய்சதுர (YF3 அமைப்பு) கட்டமைப்பில்  அணிக்கோவை அளவுருக்கள் a = 670 பைக்கோ மீட்டர், b = 709 பைக்கோ மீட்டர் மற்றும் c = 441 பைக்கோ மீட்டர் என்ற அளவுருக்களுடன் படிகமாகிறது. உயர் வெப்பநிலையில், இது முக்கோண வடிவ (LaF3 அமைப்பு) அமைப்பில் அணிக்கோவை அளவுருக்கள் a = 697 பைக்கோ மீட்டர் மற்றும் c = 714 பைக்கோ மீட்டர் அளவுருக்களில் படிகமாகிறது. பெர்க்கிலியம் முப்புளோரைடின் நிலைமாறு வெப்ப அளவு 350-600 பாகை செல்சியசு வெப்பநிலைகளுக்கு இடையில் அமைகிறது.

## வேதிப் பண்புகள்
பெர்க்கிலியம் முப்புளோரைடு இலித்தியம் உலோகத்தால் குறைக்கப்பட்டு உலோக பெர்க்கிலியம் பெறப்படுகிறது:
::BkF3 + 3Li → Bk + 3LiF

## மேற்கோள்கள்

பகுப்பு:பெர்க்கிலியம் சேர்மங்கள்
பகுப்பு:புளோரைடுகள்
பகுப்பு:கனிம வேதியியல் சேர்மங்கள்
அனைத்து நேபாள சனநாயக வாலிபர் சங்கம்

**அனைத்து நேபாள சனநாயக வாலிபர் சங்கம்** (*All Nepal Democratic Youth Association*) நேபாள நாட்டில்  உள்ள ஓர் அரசியல் சார்பு இளைஞர் இயக்கமாகும். இராசுட்ரியா சனமோர்ச்சாவின் இளைஞர் பிரிவான இவ்வமைப்பின் 6ஆவது தேசிய மாநாடு 2007 ஆம் ஆண்டு பிப்ரவரி மாதம்  துலிகேல் நகரத்தில் நடைபெற்றது.
## மேற்கோள்கள்

பகுப்பு:நேபாள அரசியல்
இலெமூர் கடற்கரை

**இலெமூர் கடற்கரை** (*Lemur Beach*) இந்தியாவின் தமிழ்நாட்டின் கன்னியாகுமரி மாவட்டம், கணபதிபுரம் பேரூராட்சி பகுதியில் அமைந்துள்ள ஒரு கடற்கரையாகும். இது நாகர்கோவில் நகரிலிருந்து சுமார் 13 கிலோமீட்டர் தொலைவிலும் கன்னியாகுமரியிலிருந்து 32 கி.மீ., தொலைவிலும் அமைந்துள்ளது. நீலக்கடலும் நீண்ட மணல் பரப்பைக் கொண்ட கடற்கரையும் இக்கடற்கரையின் சிறப்புகளாகும். கடற்கரை மணல் பரப்பு சுத்தமாக இருப்பது மேலும் கூடுதல் சிறப்பாகும். *குட்டி மாலத்தீவு, ஆயிரம் கால் பொழிமுகம்* என்ற பெயர்களாலும் இக்கடற்கரை அழைக்கப்படுகிறது. பேச்சிப்பாறை அணையிலிருந்து கால்வாய் பாசனத்திற்காகத் திறந்து விடப்படும் தண்ணீர் கடலில் கலக்கும் கடற்கரைகளில் லெமூர் கடற்கரையும் ஒன்றாகும்.

## பெயர் காரணம்
கன்னியாகுமரிக்கு தெற்கே அமைந்திருந்ததாகக் கருதப்படும் இலெமூரியா கண்டத்தின் நினைவாக, இந்தக் கடற்கரைக்கு இலெமூர் கடற்கரை என்ற பெயர் ஏற்பட்டது.

## போக்குவரத்து
நாகர்கோவிலில் இருந்து ராசாக்கமங்கலம் வழியாக குளச்சல் செல்லும் சாலையில் கணபதிபுரம் பகுதியில் இக்கடற்கரை அமைந்துள்ளது. நாகர்கோவிலில் அண்ணா பேருந்து நிலையத்தில் இருந்து குளச்சல், மண்டைக்காடு வழித்தடங்களில் செல்கின்ற அரசுப் பேருந்துகளில் ஏறி கணபதிபுரம் பேருந்து நிறுத்தத்தில் இறங்க வேண்டும். அங்கிருந்து வாடகை வாகனங்களில் இலெமூர் கடற்கரைக்குச் செல்லலாம்.

## சுற்றுலா
மாலையில் சூரியன் மறைவு பார்க்க நிறந்த இடமாக இது உள்ளது. திங்கள் முதல் சனிக்கிழமை வரை காலை 5 மணி முதல் மாலை 8 மணி வரையில் கடற்கரையைப் பார்க்க அனுமதி வழங்கப்படுகிறது. ஞாயிற்றுகிழமைகளில் 24 மணி நேரமும் இங்கு செல்லலாம். அண்மையில் தங்கும் விடுதிகள் எதுவும் இல்லை. இங்கு குளிப்பதற்கும் மது அருந்தவும் அனுமதி இல்லை.

இந்த அழகிய கடற்கரையில் அடிக்கடி கடல் சீற்றம் ஏற்படுவதும், பருவ மழைக் காலத்தில் இராட்சத அலைகள் எழும். இந்த இராட்சத அலைகள் அருகில் உள்ள குடியிருப்புப் பகுதிகளுக்குள் நுழைவதும் உண்டு. இதனால் இங்கு கடலில் குளிப்பது தடைசெய்யப்பட்டுள்ளது. 2024-ஆம் ஆண்டின் கணக்கீட்டின்படி கடந்த ஐந்து ஆண்டுகளில் கடலலைகளில் சிக்கி 21 பேர் உயிரிழந்துள்ளனர்.

## மேற்கோள்கள்

பகுப்பு:கன்னியாகுமரி மாவட்ட சுற்றுலாத் தலங்கள்
பகுப்பு:தமிழ்நாட்டுக் கடற்கரைகள்
நூறு கோடி மரங்கள் நடும் திட்டம்

**நூறு கோடி மரங்கள் நடும் திட்டம்**    (*One billion trees planting program*)  2021 ஆம் ஆண்டு முதல் ஈரான் நாட்டில் பின்பற்றப்படும் ஒரு திட்டமாகும்.  ஈரான் நாட்டு விவசாய அமைச்சர் ஜிகாத்து, இயற்கை வளங்கள் மற்றும் நீர்நிலை மேலாண்மை அமைப்பு மற்றும் சுற்றுச்சூழல் துறை ஆகியவை தேசிய நூறு கோடி  மரங்கள் நடும் திட்டத்தை 4 ஆண்டுகளுக்குள் நிறைவேற்றும் வகையில் மரங்களை நடும் திட்டத்தை பின்பற்றுகின்றன. இதற்காக நகரங்கள் ஒதுக்கீடு செய்யப்பட்டு, வறட்சியைத் தாங்கும் வகையிலான மரக்கன்றுகள் நடவு செய்ய வளர்க்கப்பட்டு வருகின்றன.    ஈரானிய மக்கள் தொகை 85 மில்லியன் ஆகும்.  அதாவது சராசரியாக ஒரு நபருக்கு 3 மரங்கள் நடப்படவேண்டும் என்று திட்டமிடப்பட்டுள்ளது. அரசாங்கம் இந்த திட்டத்தை ஒரு மென்மையான ஆற்றல்  திட்டமாக கருதுகிறது, உலக CO2 உற்பத்தியில் ஈரான் ஆறாவது இடத்தில் உள்ளது என்பது குறிப்பிடத்தக்கதாகும்..  

## கட்டங்கள்
இந்தத் திட்டத்திற்காக அரசாங்கம் ஒன்பது  ஒப்பந்தங்களில் கையெழுத்திட்டுள்ளது. தேசிய தன்னார்வ தொண்டு நிறுவனம் மற்றும் சில வணிக நிறுவனங்களுடன் இணைந்து செயல்படத் திட்டமிட்டுள்ளது  . . இத்திட்டத்தில் முக்கியத்துவம் பெறும் செயல்பாடுகள் பின்வருமாறு:

# இயற்கை காடுகளுக்கு புத்துயிர் அளித்தல் 
# மரம் உற்பத்தி
# நகர்ப்புற பசுமை மற்றும் திறந்தவெளி இருப்பு அதிகரித்தல் 
# மணல் மற்றும் தூசி புயல்கள் குறைத்தல்

## பகுப்பாய்வு
ஈரான் ஒரு பேரழிவு நீர் நெருக்கடியில் உள்ளது. திட்டத்தின் நம்பகத்தன்மை குறித்து பல்வேறு சந்தேகங்கள் உள்ளன.   சவூதி அரேபியா 50 பில்லியன் மரங்களையும், சீனா 80 பில்லியன் மரங்களையும் நடத் திட்டமிட்டுள்ளன.

ஈராக் நாடு 5 மில்லியன் மரங்களை நடுவதற்கு  திட்டமிட்டு ஈரானியர்களுக்கு எதிரான நோக்கத்துடன் அதை மிகவும் யதார்த்தமாக திட்டமிட்டுள்ளது.  

## ஆதாரங்கள்

* 
* 


பகுப்பு:ஈரானின் புவியியல்
டையலேன்

**டையலேன்** (*Dialane*) என்பது Al2H6 என்ற மூலக்கூற்று வாய்ப்பாட்டுடன் கூடிய அலுமினியம் மற்றும் ஐதரசன் சேர்ந்து உருவாகும் ஒரு நிலைப்புத்தன்மை அற்ற சேர்மமாகும். நிலைப்புத்தன்மையற்ற இந்த டையலேன் தனக்குள் வினைபுரிந்து அலுமினியம் ஐதரைடு என்ற ஒரு பலபடிச் சேர்மமாகிறது. தனிமைப்படுத்தப்பட்ட மூலக்கூறுகளை திட ஐதரசனில் நிலைப்படுத்தி ஆய்வு செய்யலாம்.

## மேற்கோள்கள்

பகுப்பு:அலுமினியம் சேர்மங்கள்
பகுப்பு:ஐதரசன் சேர்மங்கள்
பகுப்பு:கனிம வேதியியல் சேர்மங்கள்
கியூரியம்(III) குளோரைடு

**கியூரியம்(III) குளோரைடு** (*Curium(III) chloride*)  CmCl3  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். 

## கட்டமைப்பு
கியூரியம்(III) குளோரைடு 9 ஆய முக்கோண முக்கோணப் பட்டக வடிவவியலைக் கொண்டுள்ளது.

## தயாரிப்பு
கியூரியம் நைட்ரைடுடன் காட்மியம் குளோரைடைச் சேர்த்து வினை புரியச் செய்தால் கியூரியம்(III) குளோரைடு உருவாகிறது.
 
## மேற்கோள்கள்

பகுப்பு:கியூரியம் சேர்மங்கள்
பகுப்பு:குளோரைடுகள்
பகுப்பு:அணுக்கருப் பொருட்கள்
பகுப்பு:ஆக்டினைடு ஆலைடுகள்
பகுப்பு:கனிம வேதியியல் சேர்மங்கள்
புக்கிட் தம்பூன்

**புக்கிட் தம்பூன்** (மலாய்: *Bukit Tambun*; ஆங்கிலம்: *Bukit Tambun*; சீனம்: 武吉淡汶) என்பது மலேசியா, பினாங்கு, வட செபராங் பிறை மாவட்டத்தில் (*North Seberang Perai District*) உள்ள ஒரு நகரம்.

இந்த நகரத்திற்கு மேற்கில் பத்து காவான்; மற்றும் கிழக்கில் சிம்பாங் அம்பாட் நகரங்கள் எல்லைகளாக உள்ளன. பினாங்கு பாலத்தில் இருந்து 25 கிலோமீட்டர் தொலைவில் உள்ளது. இந்தக் கிராமப்புற நகர்ப்பகுதி ஜாவி ஆற்றின் (*Sungai Jawi*) கரையில் அமைந்துள்ளது.

## பொது

புக்கிட் தம்புன் பகுதி சிம்பாங் அம்பாட் (*Simpang Ampat*) நகர்ப் பகுதியின் ஒரு துணைப் பகுதியாகும். இது ஒரு கடலோரக் குடியேற்றப் பகுதி. பெரும்பாலும் சீன மீனவர்கள் வசிக்கும் ஒரு மீன்பிடி கிராமமாக உள்ளது.
சுற்றுலா பயணிகளை வரவேற்கும் வகையில் பழைய கடைவீடுகள் புதிய தோற்றத்துடன் முற்றிலும் புதுப்பிக்கப்பட்டு உள்ளன. 

### சர்க்கரைத் தயாரிப்புத் தொழில்

புக்கிட் (*Bukit*) என்றால் மலாய் மொழியில் குன்று அல்லது மலை; தம்பூன் (*Tambun*) என்றால் தட்டையானது அல்லது வட்டமானது என்று பொருள்.

புக்கிட் தம்பூன் வரலாறு 1841-ஆம் ஆண்டில் தொடங்குகிறது. அந்தக் காலக் கட்டத்தில் பத்து காவான் பகுதியில் சர்க்கரைத் தயாரிப்புத் தொழில் தீவிரமாக இருந்தது. இந்த புக்கிட் தம்பூன் நகரம் பத்து காவான் பகுதியில் இருந்ததால் இந்த நகரமும் நன்கு செழிப்புற்று விளங்கியது.

### கரும்புத் தோட்டங்கள்

1860-ஆம் ஆண்டுகளில் சீன மற்றும் இந்திய தொழிலாளர்கள் கரும்புத் தோட்டங்களில் வேலை செய்வதற்காக அழைத்து வரப்பட்டனர். பெரும்பாலோர் பத்து காவான்; புக்கிட் தம்பூன் பகுதிகளில் குடியேறினர்.

### போக்குவரத்து

மலேசியாவின் வடக்கு-தெற்கு விரைவுச்சாலை, வடக்கு வழித்தடம் &nbsp;(*North–South Expressway Northern Route*) (**E1**) இந்த இடத்தின் வழியாகச் செல்கிறது. மேலும் பினாங்கு இரண்டாவது பாலம் (*Penang Second Bridge*) கட்டப்பட்ட பின்னர் இந்த நகரம் பிரபலம் அடையத் தொடங்கியது.

பினாங்கு பன்னாட்டு வானூர்தி நிலையத்திற்கு (*Penang International Airport*) செல்ல இங்குள்ள சாலைகள் இணைப்புகளை வழங்குகின்றன. அத்துடன் மலேசியாவின் கூட்டரசு பிரதான சாலை 1  (*Federal Route*) (**1**) இந்த நகரத்தின் வழியாகத்தான் செல்கிறது.

## மேலும் காண்க
* பத்து காவான்
* பிறை ஆறு
* பினாங்கு பாலம்
* பினாங்கு பன்னாட்டு வானூர்தி நிலையம்
* கூட்டரசு சாலை 1 (மலேசியா)

## வெளி இணைப்புகள்

பகுப்பு:பினாங்கு மாநிலத்தின் நகரங்கள்‎
பகுப்பு:மலேசிய நகரங்கள்
அனூப் லால் யாதவ்

**அனூப் லால் யாதவ்** (*Anup Lal Yadav*)(5 அக்டோபர் 1923  - 9 ஆகத்து 2013) என்பவர் இந்திய அரசியல்வாதியும் பீகாரின் முன்னாள் சட்டப்பேரவை உறுப்பினரும் ஆவார். இவர் சஹர்சா மக்களவைத் தொகுதியின் உறுப்பினராகவும் திரிவேணிகஞ்சு சட்டமன்றத் தொகுதி உறுப்பினராக மூன்று முறை பீகார் சட்டப்பேரவை உறுப்பினராக இருந்துள்ளார். இவர் பல்வேறு துறைகளில் அமைச்சராகப் பணியாற்றினார். இவர் ஆகத்து 2013-ல் இறந்தார்.

## மேற்கோள்கள்

பகுப்பு:பீகார் சட்டமன்ற உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:2013 இறப்புகள்
பகுப்பு:1923 பிறப்புகள்
பார்பேதுலா

***பார்பேதுலா*** (*Barbatula*) என்பது ஐரோப்பா மற்றும் ஆசியாவைப் பூர்வீகமாகக் கொண்ட நெமச்செலிடே குடும்பத்தில் உள்ள மீன் பேரினமாகும். இவை நீரோடைகள், ஆறுகள் மற்றும் ஏரிகளில் காணப்படுகின்றன. மேலும் இந்தப் பேரினத்தில் ஐரோப்பாவின் குகை மீன்களும் அடங்கும். இது 2015-ல் ஜெர்மனியில் உள்ள டான்யூப் - ஆக்டோப் அமைப்பினால் கண்டுபிடிக்கப்பட்டது.

*பார்பேதுலா* முன்னர் பல சிற்றினங்களை உள்ளடக்கியது.  ஆனால் இவற்றில் பல பிற பேரினங்களுக்கு மாற்றப்பட்டன, குறிப்பாக *ஆக்சினோமாசீலசு*.

## சிற்றினங்கள்
இந்த பேரினத்தில் தற்போது 19 அங்கீகரிக்கப்பட்ட சிற்றினங்கள் உள்ளன. அவை:

* *பார்பேதுதுலா அல்டாயென்சிசு* எஸ். கியூ. ஜு, 1992
* *பார்பேதுதுலா பார்பத்துலா* (லின்னேயஸ், 1758)
* *பார்பேதுதுலா கோப்டோனென்சிசு* (குண்ட்ரைசர், 1973)
* *பார்பேதுதுலா* *கோனிலோபசு* புரோகோபிவ், 2016 
* *பார்பேதுதுலா ட்ஜ்புட்ஸீ* (ப்ரோகோபீவ், 2003)
* *பார்பேதுதுலா டிசப்சினென்சிசு* ப்ரோகோபீவ், 2016 
* *பார்பேதுதுலா கோலுப்சோவி* (ப்ரோகோபீவ், 2003)
* *பார்பேதுதுலா* *மார்க்ககுலென்சிசு* (மென்'ஷிகோவ், 1939)
* *பார்பேதுதுலா* *மின்சியானென்சிசு* (வாங் & ஜு, 1979)
* *பார்பேதுதுலா* *நுடா* (பிளீக்கர், 1864)
* *பார்பேதுதுலா* *ஓரியாடு* (டிஎஸ் ஜோர்டான் & போலர், 1903)
* *பார்பேதுதுலா* *பொட்டானினோரம்* (புரோகோபீவ், 2007)
* *பார்பேதுதுலா குய்னார்டி* (பகெசுகு-மெசுடெர், 1967)
* *பார்பேதுதுலா ரெசுடிரிகேட்டா* புரோகோபீவ், 2015 
* *பார்பேதுதுலா சவாடை* (ப்ரோகோபீவ், 2007)
* *பார்பேதுதுலா ஸ்டுரனி* (இசுடெயின்டாச்னர், 1892)
* *பார்பேதுதுலா* *டோமியானா* (உருஸ்கி (ரு), 1920)
* *பார்பேதுதுலா* *தோனி* (டைபோவ்சுகி, 1869) 
* *பார்பேதுதுலா* *ஜெடென்சிசு* (சோரிக், 2000)

## மேற்கோள்கள்

பகுப்பு:அயிரை மீன்
பகுப்பு:மீன் பேரினங்கள்
தியோ நாத் யாதவ்

**தியோ நாத் யாதவ்** (*Deo Nath Yadav*) என்பவர் இந்திய அரசியல்வாதியும் பீகார் மாநில மேனாள் சட்டப்பேரவை உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார். யாதவ் மதுபனி மாவட்டத்தில் உள்ள புல்பரசு சட்டமன்றத் தொகுதியிலிருந்து பீகார் சட்டமன்ற உறுப்பினராக 1995 மற்றும் 2005ஆம் ஆண்டு நடைபெற்ற தேர்தல்கள் மூலம் தேர்ந்தெடுக்கப்பட்டு பணியாற்றினார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:பீகார் சட்டமன்ற உறுப்பினர்கள்
பகுப்பு:மதுபனி மாவட்ட நபர்கள்
குல்ஜார் தேவி யாதவ்

**குல்ஜார் தேவி யாதவ்** (*Guljar Devi Yadav*) என்பவர் இந்திய அரசியல்வாதியும் பீகார் மாநில சட்டமன்ற மேனாள் உறுப்பினரும் ஆவார். இவர் பீகார் சட்டமன்றத்திற்கு புல்பரசு சட்டமன்றத் தொகுதியிலிருந்து 2010 மற்றும் 2015ஆம் ஆண்டுகளில் நடைபெற்ற தேர்தல்கள் மூலம் தேர்ந்தெடுக்கப்பட்டார். யாதவ் ஐக்கிய ஜனதா தளம் கட்சியின் உறுப்பினர் ஆவார். இவரின் கணவர் தியோ நாத் யாதவ், புல்பரசு சட்டமன்றத் தொகுதியின் உறுப்பினராக 1995 மற்றும் 2005ஆம் ஆண்டுகளில் நடைபெற்ற தேர்தல்களில் வெற்றி பெற்று பணியாற்றினார்.

## மேற்கோள்கள்

பகுப்பு:மதுபனி மாவட்ட நபர்கள்
பகுப்பு:வாழும் மக்கள்
பகுப்பு:1960 பிறப்புகள்
இராம நந்த யாதவ்

**இராம நந்த யாதவ்** (*Rama Nand Yadav*) என்பவர் இந்திய அரசியல்வாதியும் பீகார் மாநில அமைச்சரும் ஆவார். இவர் இராச்டிரிய ஜனதா தளத்தின் உறுப்பினராக 2020ஆம் ஆண்டு நடைபெற்ற பீகார் சட்டமன்றத் தேர்தலில் போட்டியிட்டு வெற்றி பெற்று உறுப்பினராகச் சட்டப்பேரவை உள்ளார். இவர் பாட்னா கிழக்கு, தானாபூர் மற்றும் பதுஹா சட்டமன்றத் தொகுதிகளிலிருந்து பீகார் சட்டமன்றத்திற்கு ஆறு முறை தேர்ந்தெடுக்கப்பட்டார். தற்போதைய பீகார் அரசில் சுரங்கம் மற்றும் புவியியல் துறை அமைச்சராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:பீகார் அரசியல்வாதிகள்
கோயம்புத்தூர் புறநகர் மின்சாரத் தொடர்வண்டி சேவை

**கோயம்புத்தூர் புறநகர் மின்சாரத் தொடர்வண்டி சேவை** (*Coimbatore Broad Gauge Metro Railway* Cum *Coimbatore Suburban Railway* or *Kovai Metro Cum Suburban Railway*) என்பது கோயம்புத்தூர் நகரத்திற்கு திட்டமிடப்பட்ட ஒரு அகலப்பாதை மெட்ரோ மற்றும் புறநகர் தொடருந்து சேவை ஆகும்.  இந்த தொடருந்து பாதை கோயம்புத்தூர் சந்திப்பு, போத்தனூர், வெள்ளலூர், இருகூர், சிங்காநல்லூர், பீளமேடு, கோயம்புத்தூர் வடக்கு வழியாகச் செல்லும். கோயம்புத்தூர் நகரின் முக்கியப் பகுதிகள் வழியாகச் சென்று கோயம்புத்தூர் நகர எல்லைக்குள் முடிவடையும் இந்த வட்டப் பாதை நகரச் சாலைகளின் நெரிசலைக் குறைக்க உதவும்.  சேலம் கோட்டத்தைச் சேர்ந்த ஒரு மூத்த அதிகாரி கூறுகையில், "பழைய பாதையை மறுசீரமைப்பதன் மூலம் இவ்வளவு நன்மைகள் கிடைக்குமானால், அதைப் பரிசீலிக்கலாம்".  இருப்பினும், கோயம்புத்தூர் மெட்ரோ ரயில் பணிகளை மேற்கொள்ள இருப்பதால், இத்திட்டத்தை செயல்படுத்துவதில் தாமதம் ஏற்படுகிறது.

## பாதைகள்
இதில் 5 பாதைகள் உள்ளன.

# கோயம்புத்தூர் சந்திப்பு - மேட்டுப்பாளையம்
# கோவை சந்திப்பு – பொள்ளாச்சி சந்திப்பு
# கோவை சந்திப்பு - திருப்பூர்
# கோயம்புத்தூர் - பாலக்காடு சந்திப்பு
# கோயம்புத்தூர் சந்திப்பு - இருகூர் சந்திப்பு - போதனூர் சந்திப்பு - கோயம்புத்தூர் சந்திப்பு (மெட்ரோ மற்றும் முதன்மை வழித்தடங்கள் இரண்டிற்கும் உத்தேசிக்கப்பட்டுள்ளது)(வட்ட பாதை மற்றும் நகர்ப்புற பாதை).  

கோயம்புத்தூர் சந்திப்பில் இருந்து உள்ளூர் பயணிகள் தொடருந்துகள் கோயம்புத்தூர் சந்திப்பு - இருகூர் சந்திப்பு - கோயம்புத்தூர் சந்திப்பு (வட்டப் பாதை மற்றும் நகர்ப்புற பாதை) தவிர மேலே குறிப்பிடப்பட்ட அனைத்து பறநகர் வழித்தடங்களிலும் இயக்கப்படும். 

## புறநகர் நிலையங்கள்
கோயம்புத்தூர் வடக்கு சந்திப்பு (CBF), போத்தனூர் சந்திப்பு (PTJ), இருகூர் சந்திப்பு (IGU), மதுகரை (MDKI), பீளமேடு (PLMD), சிங்காநல்லூர் (SHI), சூலூர் சாலை (SUU),  பெரியநாயக்கன்பாளையம் தொடருந்து நிலையம் ஆகியவை கோயம்புத்தூரில் சேவை ஆற்றும் பிற தொடருந்து நிலையங்கள். பெரியநாயக்கன் பாளையம் தொடருந்து நிலையம்  (PKU) மற்றும் சோமனூர் (SNO).  செட்டிபாளையம், உருமாண்டம்பாளையம், வீரபாண்டி, புதுப்பாளையம் போன்ற மற்ற தொடருந்து நிலையங்கள் செயல்படவில்லை. அந்த நிலையங்களை மீண்டும் திறக்குமாறு மக்கள் கோரிக்கை விடுத்துவருகின்றனர்.,  ஒரு கி.மீ. நீளமுள்ள நஞ்சுண்டாபுரம் ரயில் இணைப்புப் பாதை முற்றிலும் செயலிழந்துள்ளது. அது கோயம்புத்தூர் வடக்கு - இருகூர் வழித்தடம் பயன்பாட்டுக்கு வந்தவுடன் விரைவில் அது துண்டிக்கப்பட்டது.

இந்த நஞ்சுண்டாபுரம் இரயில்வே இணைப்புப் பாதையை மறுசீரமைத்து மீட்டெடுப்பதன் மூலம், பெருகிவரும் புறநகர் போக்குவரத்தை எளிதாக்க, கோயம்புத்தூர் புறநகர்ப் பகுதிகளான மேட்டுப்பாளையம், இருகூர், போதனூர், பொள்ளாச்சி போன்ற முக்கிய தொடருந்து நிலையங்களை இணைக்கும் வட்டப் புறநகர் மின்சார ரயில் பாதையைத் திட்டமிட உதவும். இந்த செயலிழந்த நஞ்சுண்டாபுரம் தொடருந்து பாதையையும், நிலையத்தையும் மீண்டும் திறப்பதன் மூலம், கோவையின் நஞ்சுண்டாபுரம், ராமநாதபுரம், ரெட்ஃபீல்ட்ஸ், புலியகுளம், சௌரிபாளையம், உடையாம்பாளையம், சிங்காநல்லூர், வரதராஜபுரம், உப்பிலிபாளையம், ஒண்டிப்புதூர் ஆகிய பகுதிகளில் வசிப்பவர்கள் பயனடையலாம்.

## தொடருந்து நிலையங்களின் பட்டியல்

கோயம்புத்தூர் அகலப்பாதை மெட்ரோ (வட்ட புறநகர்) இரயில்வே

## மூடப்பட்ட தொடருந்து நிலையங்களின் பட்டியல்

## மேற்கோள்கள்

பகுப்பு:கோயம்புத்தூரில் போக்குவரத்து
முனிசாமி ராசகோபால்

**முனிசாமி ராசகோபால்** (*Muniswamy Rajgopal*) (24 மார்ச் 1926 – 3 மார்ச் 2004) ஒரு இந்திய வளைதடிப் பந்தாட்ட வீரர். 1952 ஆம் ஆண்டு கெல்சின்கி ஒலிம்பிக்கில் தங்கப் பதக்கம் வென்ற இந்திய தேசிய அணியில் உறுப்பினராக இருந்தார். தனது சொந்த மாநிலமான மைசூரில் இருந்து (தற்போது கருநாடக) ஒலிம்பிக்கில் பதக்கம் வென்றார்.

ராசகோபால் ஒரு பல்துறை வீரராக இருந்தார். மேலும் இரு இறக்கைகளிலும் முன்னோக்கி அல்லது உள்ளே வலதுபுறமாக விளையாடினார். அவரது குச்சி வேலைக்காக அவர் 'கலைமையான ஏமாற்றுக்காரர்' என்று செல்லப்பெயர் பெற்றார்.ராசகோபாலின் வளைதடிப் பந்தாட்டத்தின் பங்களிப்பு 2000 ஆம் ஆண்டில் கருநாடகாவின் ராசயோத்சவா விருதுடன் அங்கீகரிக்கப்பட்டது.

## தொழில்
### வீரராக பங்களிப்பு
மைசூர் அணியில் 1945 ஆம் ஆண்டு முதல் 15 ஆண்டுகள் தேசிய சாம்பியன்சிப் போட்டிகளில் பங்கேற்ற ராசகோபால், இந்துசுதான் ஏர்கிராப்ட் (இப்போது இந்துசுதான் ஏரோநாட்டிக்சு) என்ற தனது முதலாளிகளின் அணியில் ஒரு முக்கிய அங்கமாகவும் இருந்தார். அணியுடன், அவர் 1951 ஆம் ஆண்டு பைட்டன் கோப்பையை வென்றார். இறுதிப் போட்டியில் பாக்கித்தானின் லாகூர் படாவை 1-0 என்ற கணக்கில் தோற்கடித்தார். அவர் இரண்டு முறை கிழக்கு ஆப்பிரிக்காவில் சுற்றுப்பயணம் செய்தார். முதலில் 1945 ஆம் ஆண்டு பிரிக்கப்படாத இந்திய அணியுடன், மற்றும் 1947-48 ஆம் ஆண்டு சுதந்திரத்திற்குப் பிறகு இந்திய அணியுடன் விளையாடினார்.  இந்தியாவுக்காக முன்னோக்கி வரிசையில் தியான் சந்துடன் இணைந்து விளையாடினார் மற்றும் பத்திரிகைகளில் இருந்து அவருடன் அடிக்கடி ஒப்பீடு செய்தார். அவர் ' தக்காணத்தின் தியான் சந்த்' என்று அழைக்கப்பட்டார். 1952 ஆம் ஆண்டு கெல்சிங்கி ஒலிம்பிக்கில் தங்கப் பதக்கம் வென்ற பிரச்சாரத்தில் இந்தியா 13 கோல்களை அடித்தது. சக வீரர் பல்பீர் சிங் சீனியர், "நாங்கள் பல கோல்களைப் பெற்றிருக்க முடியாது. ஆனால் ராசகோபால் முன்னிலையில்" நாங்கள் பெற்றோம் என்று குறிப்பிட்டார்.

இந்திய அணியுடன், ராசகோபால் 1947 ஆம் ஆண்டு தென்னிந்தியா மற்றும் இலங்கையிலும், 1952 ஆம் ஆண்டு ஆப்பிரிக்காவிலும், 1954 ஆம் ஆண்டு மலாயா மற்றும் சிங்கப்பூரிலும் சுற்றுப்பயணம் செய்தார். 1954 ஆம் ஆண்டு சுற்றுப்பயணத்தில், விளையாடிய 11 போட்டிகளில் பத்து கோல்களை அடித்தார்.அவரது ஆட்டம் தியான் சந்துடன் ஒப்பிடப்பட்டது மற்றும் மலாயா பத்திரிகைகள் அவரை 'மற்றொரு சந்த்' என்று முத்திரை குத்தியது.

### பயிற்சியாளராக பங்களிப்பு
அவரது கூர்மையான வளைதடிப் பந்தாட்டம் புத்திசாலித்தனத்திற்கு பெயர் பெற்ற ராசகோபால், மாநில அணிகளின் பயிற்சியாளராகவும் இருந்தார். பல்வேறு வயது பிரிவுகளில் பல சந்தர்ப்பங்களில், அவர்களில் மிகவும் குறிப்பிடத்தக்கவர். 1975 ஆம் ஆண்டு இளையோர் தேசிய விளையாட்டு போட்டியில் புனே எனும் இடத்தில் வெற்றி பெற்றது. 1979 ஆம் ஆண்டு பாரிசில் நடைபெற்ற தொடக்க இளையோர் உலகக் கோப்பைப் போட்டியில் தேசிய அணியின் பயிற்சியாளராகவும் இருந்தார்.

## மேற்கோள்கள்

பகுப்பு:1926 பிறப்புகள்
பகுப்பு:2004 இறப்புகள்
பகுப்பு:வளைதடிப் பந்தாட்டக்காரர்கள்
2023 மொகதிசு விடுதி தாக்குதல்

**2023 மொகதிசு விடுதி தாக்குதல்** (*2023 Mogadishu hotel attack*) சோமாலியா நாட்டின் மொகதிசு நகரத்தில் உள்ள ஓர் உணவு விடுதியின் மீது 2023 ஆம் ஆண்டு சூன் மாதம் 10 ஆம் தேதியன்று நிகழ்ந்த தாக்குதலைக் குறிக்கிறது.  இத்தாக்குதலில்  பொதுமக்கள் 9 பேரும் மூன்று படை வீரர்களும்  கொல்லப்பட்டனர்.  இந்நிகழ்வின் போது இலிதோ கடற்கரையில் உள்ள பியர்ல் உணவு விடுதி அல்-சபாப் தீவிரவாதிகளால் தாக்கப்பட்டது. 

## பின்னணி
இசுலாமிய ஜிகாதிசுட்டு குழுவான  அல்-சபாப் 2006 ஆம் ஆண்டில் ஒரு கிளர்ச்சியைத் தொடங்கியது.  சோமாலிய அரசாங்கத்தை தூக்கியெறிந்து விட்டு கடுமையான சரியா சட்டத்தை இவ்வமைப்பு திணிக்க முயன்றது.  சோமாலியாவின் தலைநகர் மொகதிசுவில் விடுதிகள், உணவகங்கள்,  இராணுவ மற்றும் அரசியல் இலக்குகள் உள்ளிட்ட பொதுமக்களின் கட்டடங்களை குறிவைத்து இந்த இசுலாமிய குழு பல தாக்குதல்களை நடத்தியது. 

## தாக்குதல்
9-10 ஜூன் 2023 ஆம் ஆண்டு சூன் மாதம் 10 ஆம் தேதி இரவு, அல்-சபாப் குழுவினர் மொகதிசு நகரத்தின் இலிதோ கடற்கரையில் உள்ள ஒரு விடுதியைத் தாக்கியது.  நகரின் இலிதோ கடற்கரையில் உள்ள பிரபலமான உயர்மட்ட பியர்ல் கடற்கரை விடுதியின் உணவகத்தின் மீது ஏழு துப்பாக்கி ஏந்திய நபர்கள் வெடிகுண்டு வெடித்து தாக்குதல் நடத்தினர்.  அவர்கள் குறைந்தது ஆறு பொதுமக்களையும் மூன்று பாதுகாப்புப் படையினரையும் கொன்றனர்.  தாக்குதல் நடத்திய அனைவரும் பாதுகாப்புப் படையினரால் கொல்லப்பட்டனர்.

## மேற்கோள்கள்

பகுப்பு:2023 நிகழ்வுகள்
பகுப்பு:தீவிரவாத நிகழ்வுகள்
பகுப்பு:சோமாலியா
புக்கிட் தெங்கா

**புக்கிட் தெங்கா** (மலாய்: *Bukit Tengah*; ஆங்கிலம்: *Bukit Tengah*; சீனம்: 武吉丁雅) என்பது மலேசியா, பினாங்கு, வட செபராங் பிறை மாவட்டத்தில் (*North Seberang Perai District*) உள்ள ஒரு தொழில்துறை நகரம்.

கம்போங் புக்கிட் தெங்கா (*Kampung Bukit Tengah*) எனும் கிராமத்தின் பெயரால் இந்த நகரம் அழைக்கப்படுகிறது. மலேசியாவின் வடக்கு-தெற்கு விரைவுச்சாலை, வடக்கு வழித்தடம் &nbsp;(*North–South Expressway Northern Route*) (**E1**) இந்த நகரத்திற்கு மிக மிக அருகில் உள்ளது. 

## பொது

புக்கிட் மெர்தாஜாம் (*Bukit Mertajam*) பெரிய நகரத்தின் 14000 எனும் அஞ்சல் குறியீட்டைப் பகிர்ந்து கொள்ளும் எல்லைக்குள் இந்த நகரம் அமைந்துள்ளது. புக்கிட் தெங்காவில் உள்ள பண்டார் பாரு (*Bandar Baru*) எனும் சிறுநகரம் இப்போது ஐகான் சிட்டி (*Icon City*) என்று அழைக்கப்படுகிறது.

புக்கிட் தெங்கா சாலை (*Bukit Tengah Road*), நகரின் மையப்பகுதி வழியாக செல்லும் முக்கிய கூட்டரசு சாலையாக அமைகிறது. 

### தொழில் பூங்காக்கள்

இந்தச் சாலை வடமேற்கில் செபராங் பிறை (*Seberang Perai*), பட்டர்வொர்த் (*Butterworth*), பிறை (*Perai*) நகரங்கள்; கிழக்கில் புக்கிட் மெர்தாஜாம் (*Bukit Mertajam*) நகரம்; தெற்கில் ஜூரு (*Juru*) சிம்பாங் அம்பாட் (*Simpang Ampat*) போன்ற முக்கிய நகரங்களை இணைக்கிறது.

புக்கிட் தெங்கா சாலையில், புக்கிட் தெங்கா தொழில் பூங்கா (*Bukit Tengah Industrial Park*), ஸ்ரீ ரம்பாய் சிறுதொழில் பூங்கா (*Sri Rambai Light Industrial Park*) மற்றும் உத்தாரியா தொழில் பூங்கா (*Utaria Industrial Park*) ஆகிய தொழில் பூங்காக்கள் உள்ளன.

மலேசியாவில் மிகப் பிரபலமான நெடுஞ்சாலை வாகன வளாகமான ஆட்டோ சிட்டி வளாகம் (*Highway Auto-City*) இந்த புக்கிட் தெங்கா நகரில் தான் உள்ளது.

## மேற்கோள்கள்

## மேலும் காண்க
* புக்கிட் மெர்தாஜாம்
* பட்டர்வொர்த்
* பிறை
* ஜூரு
* வட செபராங் பிறை மாவட்டம்

## வெளி இணைப்புகள்

பகுப்பு:பினாங்கு மாநிலத்தின் நகரங்கள்‎
பகுப்பு:மலேசிய நகரங்கள்
தாமிர(II) தெலூரைடு

**தாமிர(II) தெலூரைடு** (*Copper(II) telluride*) CuTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். வல்கேனைட்டு என்ற  ஓர் அரிய தாமிர தெலூரைடு கனிமத்தில் இது கிடைக்கிறது. இதன் அடர்த்தி 7.09  கி/செ.மீ3 ஆகும்.

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:தெலூரைடுகள்
பகுப்பு:கனிம வேதியியல் சேர்மங்கள்
செய்திப் பத்திரிகைகளின் பதிவாளர்

**இந்திய செய்தித்தாள்களின் பதிவாளர் அலுவலகம்**, (Office of the Registrar of the Newspapers for India)  இந்திய தகவல் மற்றும் ஒளிபரப்பு அமைச்சகத்தின் கீழ் இயங்கும் இந்திய அரசின் துறை ஆகும். இந்த துறையானது இந்தியாவில் செய்தித்தாள்கள், பருவ இதழ்கள், நூல்கள் போன்ற வெளியீடுகளை பதிவு செய்வதற்கான இந்திய அரசின் சட்டப்பூர்வ அமைப்பாகும். இது 1 சூலை 1956 ஆம் ஆண்டில்  நிறுவப்பட்டது. 

இதன் பதிவாளர் அலுவலகம் புது தில்லியைத் தலைமையிடமாகக் கொண்டுள்ளது. இது 1867ம் ஆண்டின் பத்திரிகை மற்றும் புத்தகப் பதிவுச் சட்டம் மற்றும் செய்தித்தாள்களின் பதிவு (மத்திய) விதிகள், 1956 ஆகியவற்றின் அடிப்படையில் செய்தித்தாள்கள் அச்சிடுதல் மற்றும் வெளியிடுதல் ஆகியவற்றை ஒழுங்குபடுத்துகிறது மற்றும் கண்காணிக்கிறது.
## கடமைகள்
* வெளியிடப்படும் அனைத்து இந்தியச் செய்தித்தாள்கள் பற்றிய விவரங்களைக் கொண்ட பதிவேட்டைத் தொகுத்தல் மற்றும் பராமரித்தல் பணிகளை மேற்கொள்வதுடன், வெளியிடப்படும் செய்தித்தாள்களுக்கான பதிவுச் சான்றிதழை வழங்குதல்.

* 1867ம் ஆண்டின் பத்திரிகை மற்றும் புத்தகப் பதிவுச் சட்டத்தின் கீழ் ஒவ்வொரு ஆண்டும் நாளிதழ்களின் வெளியீட்டாளர்கள் அனுப்பும் வருடாந்திர அறிக்கைகளை ஆய்வு மற்றும் பகுப்பாய்வு செய்தல்.

* செய்தித்தாள்களுக்கான காகிதத்தை இறக்குமதி செய்வதற்கு வழிகாட்டல் மற்றும் தகுதிச் சான்றிதழை வழங்குதல்.

* அச்சிடுதல் மற்றும் எழுத்து இயந்திரங்கள் மற்றும் அதனுடன் தொடர்புடைய பொருட்களை இறக்குமதி செய்வதற்கான செய்தித்தாள் நிறுவனங்களின் அத்தியாவசிய தேவைகளை மதிப்பீடு செய்தல் மற்றும் சான்றளித்தல்.
### பதிவு
ஒரு செய்தித்தாளைப் பதிவு செய்வதற்கான சட்டப்பூர்வ நடைமுறைகளை பின்வருமாறு பதிவாளர் மேற்கொள்கிறார்:

* முதல் கட்டமாக விண்ணப்பதாரர் அதிகார வரம்பிற்கு உட்பட்ட மாவட்ட நீதிபதியிடம் வெளியீட்டின் தலைப்பு சரிபார்ப்புக்கு விண்ணப்பிக்க வேண்டும். மாவட்ட நீதிபதி இந்தியச் செய்திப் பத்திரிக்கைகளின் பதிவாளர் அலுவலகத்திலிருந்து தலைப்பை சரிபார்க்கப்படுவார்.

*  இந்தியச் செய்திப் பத்திரிக்கைகளின் பதிவாளர் அலுவலகத்திலிருந்து தலைப்பு சரிபார்ப்புக் கடிதத்தைப் பெற்ற பிறகு, விண்ணப்பதாரர் மாவட்ட நீதிபதி முன் அங்கீகாரத்திற்கான அறிவிப்பை தாக்கல் செய்ய வேண்டும்.

* மாவட்ட நீதிபதியின் அங்கீகாரத்திற்குப் பிறகு, செய்தித்தாள்  அங்கீகாரம் பெற்ற நாளிலிருந்து 3 மாதங்களுக்குள் முதல் இதழ் வெளியிட வேண்டும். முதல் இதழ் வெளியான பிறகு, விண்ணப்பதாரர் பின்வரும் ஆவணங்களை இணைத்து செய்தி பதிவாளருக்கு பதிவுக்கான விண்ணப்பத்தை தாக்கல் செய்ய வேண்டும்.
:தலைப்பு சரிபார்ப்பு கடிதம்
:அங்கீகரிக்கப்பட்ட அறிவிப்பு
:வெளிநாட்டு பிணைப்பு இல்லை என்பதற்கான உறுதிமொழி
:வெளியீட்டின் முதல் இதழ் மற்றும் சமீபத்திய இதழ்
:பரிந்துரைக்கப்பட்ட படிவத்தில் உள்ளடக்கத் தகவல்/ உறுதிப்படுத்தல்
:அச்சுப்பொறி நிறுவிய சான்றிதழ்
## பதிவு மற்றும் வெளியீடு
* இந்தியாவின் அனைத்து வெளியீடுகளும், விற்பனைக்காக இந்தியாவில் இறக்குமதி செய்யப்படும் வெளியீடுகளும் செய்திப் பத்திரிகைகளின் பதிவாளரிடம் கட்டாயம் பதிவு செய்யப்பட வேண்டும். புழக்க எண்கள் பற்றிய வருடாந்திர அறிக்கையையும் வெளியீட்டாளர்கள் சமர்ப்பிக்க வேண்டும்.
* 31 மார்ச் 2018 நிலவரப்படி, செய்தி பதிவாளர் அலுவலகத்தில் 17,573 செய்தித்தாள்கள் மற்றும் 1,00,666 பருவ இதழ்களும் பதிவு செய்யப்பட்டுள்ளது.
## மேற்கோள்கள்

## வெளி இணைப்புகள்
* OFFICE OF REGISTRAR OF NEWSPAPERS FOR INDIA
பகுப்பு:இந்திய அரசு அமைப்புகள் 
இந்திய அரசுத் துறைகள்
தாமிரம்(II) லாரேட்டு

**தாமிரம்(II) லாரேட்டு** (*Copper(II) laurate*) Cu(C11H23COO)2 என்ற மூலக்கூற்று வாய்ப்பாட்டால் விவரிக்கப்படும் ஓர் உலோக-கரிமச் சேர்மமாகும். இதை உலோக சோப்பு என்று வகைப்படுத்தலாம். அதாவது கொழுப்பு அமிலத்தினுடைய ஓர் உலோக வழிப்பெறுதி என்று இதை வகைப்படுத்தலாம். 

## தயாரிப்பு
சோடியம் லாரேட்டுடன் நீர்த்த தாமிர சல்பேட்டு கரைசலை சேர்த்து 50-55 °செல்சியசு வெப்பநிலையில் வினைபுரியச் செய்தால் தாமிரம்(II) லாரேட்டு உருவாகிறது. 

## இயற்பியல் பண்புகள்
தாமிரம்(II) லாரேட்டு இளம் நீல நிறத்தில் படிகங்களாக உருவாகிறது. தண்ணீரில் இது கரையாது.

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:லாரேட்டுகள்
பகுப்பு:கனிம வேதியியல் சேர்மங்கள்
யுரேனியம் டெட்ராபுரோமைடு

**யுரேனியம் டெட்ராபுரோமைடு** (*Uranium tetrabromide*) UBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். யுரேனியம் இச்சேர்மத்தில் +4 என்ற ஆக்சிசனேற்ற நிலையில் உள்ளது.

## தயாரிப்பு
யுரேனியமும் புரோமினும் சேர்ந்து வினைபுரிவதால் யுரேனியம் டெட்ராபுரோமைடு உருவாகிறது.:
::U+ 2 Br2 → UBr4
## மேற்கோள்கள்

பகுப்பு:யுரேனியம்(IV) சேர்மங்கள்
பகுப்பு:புரோமைடுகள்
பகுப்பு:கனிம வேதியியல் சேர்மங்கள்
பகுப்பு:ஆக்டினைடு ஆலைடுகள்
கதிர்வீச்சுமானி

**கதிர்வீச்சுமானி** (*radiometer*) அல்லது **ரோண்ட்கனோமானி** (*roentgenometer*) என்பது மின்காந்தக் கதிர்வீச்சின் அளவை அளவிடுவதற்கான ஒரு கருவியாகும். பொதுவாக, கதிர்வீச்சுமானி என்பது அகச்சிவப்புக் கதிர்வீச்சுக் கண்டறியும் கருவி அல்லது புற ஊதாக் கதிர்களைக் கண்டறியும் கருவியாகும். நுண்ணலை கதிர்வீச்சுமானிகள் நுண்ணலை அலைநீளத்தில் இயங்குகின்றன.

கதிர்வீச்சுமானி என்ற சொல் மின்காந்தக் கதிர்வீச்சை (எ.கா. ஒளி) அளவிடும் எந்த ஒரு கருவியையும் குறிக்கும் அதே வேளையில், குறிப்பாக 1873 ஆம் ஆண்டில் கண்டுபிடிக்கப்பட்ட குரூக்சு கதிர்வீச்சுமானி என்ற கருவியைக் குறிக்கவே இது பயன்படுத்தப்படுகிறது. இக்கருவியில் சுழலிகளின் (இதன் தகடுகள் ஒரு பக்கம் இருட்டாகவும், மறுபுறம் ஒளியாகவும் இருக்கும்) ஒரு பகுதி வெற்றிடத்தில் ஒளி வெளிப்படும் போது சுழலும். கருப்பு முகங்களில் உறிஞ்சப்பட்ட ஒளியின் உந்தத்தினால் கதிர்வீச்சுமானியை செயல்பட வைக்கிறது என்பது ஒரு பொதுவான நம்பிக்கை. இது தொடக்கத்தில் குரூக்சாலும் நம்பப்பட்டது. இருப்பினும், இது உண்மையாக இருந்தால், கதிர்வீச்சுமானி கருப்பு அல்லாத முகங்களிலிருந்து விலகிச் செல்லும், ஏனெனில் அந்த முகங்களில் இருந்து குதிக்கும் ஒளியணுக்கள் கருப்பு முகங்களில் உறிஞ்சப்படும் ஒளியணுக்களை விட அதிக வேகத்தை அளிக்கின்றன. ஒளியணுக்கள் முகங்களில் கதிர்வீச்சு அழுத்தத்தை செலுத்துகின்றன, ஆனால் அந்த சக்திகள் மற்ற விளைவுகளால் தடைப்படுத்தப்படுகின்றன. தற்போது ஏற்றுக்கொள்ளப்பட்ட விளக்கம், சரியான அளவிலான வெற்றிடத்தைக் கொண்டிருப்பதைச் சார்ந்துள்ளது, அத்துடன் ஒளியணுக்களின் நேரடி விளைவைக் காட்டிலும் வெப்ப பரிமாற்றத்துடன் இது தொடர்புடையது.

நிக்கோல்சின் கதிர்வீச்சுமானி ஒளியணு அழுத்தத்தை நிரூபிக்கிறது. இது குரூக்சு கதிர்வீச்சுமானியை விட அதிக உணர்திறன் கொண்டதுடன், இது ஒரு முழுமையான வெற்றிடத்தில் இயங்குகிறது, அதேசமயம் குரூக்சு கதிர்வீச்சுமானியின் செயல்பாட்டிற்கு ஒரு நிறைவற்ற வெற்றிடம் தேவைப்படுகிறது.

நுண்மின்னியக்க அமைப்பு (MEMS) கதிர்வீச்சுமானி நிக்கோல்சு, குரூக்சு கொள்கைகளின்படி செயல்பட முடியும், அத்துடன் அலைநீளம் மற்றும் துகள் ஆற்றல் மட்டங்களின் பரந்த நிறமாலையில் செயல்பட முடியும்.

## இவற்றையும் பார்க்க
* பாய்சின் கதிர்வீச்சு நுண்ணளவி
* வெப்பக் கதிர் அளவி
* நிக்கோலாஸ் கோப்பர்னிக்கஸ்
* ஒளியணு இராக்கெட்

## மேற்கோள்கள்

## வெளி இணைப்புகள்

*https://www.youtube.com/watch?v=teEhoUB-FQE&list=UUXrJjdDeqLgGjJbP1sMnH8A Short video pertinent to the topic.

பகுப்பு:மின்காந்தக் கதிர்வீச்சு
பகுப்பு:அளவிடும் கருவிகள்
பகுப்பு:கதிர்வீச்சளவியல்
தாமிரம்(II) போரேட்டு

**தாமிரம்(II) போரேட்டு** (*Copper(II) borate*) Cu3(BO3)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மம் ஆகும். இதன் ஒளிவினையூக்கிப் பண்புகள் காரணமாக இது முன்னதாகவே ஆய்வு செய்யப்பட்டது. 

## தயாரிப்பு
தாமிரம்(II) ஆக்சைடுடன் போரான் டிரையாக்சைடு சேர்மத்தை விகிதாச்சார முறையில் சேர்த்து    கரைசலை 900 °செல்சியசு வெப்பநிலையில் வினைபுரியச் செய்தால் தாமிரம்(II) போரேட்டு  உருவாகிறது.

3CuO + B2O3 -> Cu3(BO3)2

## மேற்கோள்கள்

பகுப்பு:தாமிரம்(II) சேர்மங்கள்
பகுப்பு:போரேட்டுகள்
பகுப்பு:கனிம வேதியியல் சேர்மங்கள்
பகுப்பு:வேதி வினையூக்கிகள்
இராம் இலக்கன் சிங் யாதவ் கல்லூரி, அவுரங்காபாத்

**ஆர். எல். எஸ். ஒய். கல்லூரி, அவுரங்காபாத்** (*RLSY College Aurangabad*) என்று அழைக்கப்படும் **இராம் இலக்கன் சிங் யாதவ் கல்லூரி** என்பது இந்தியாவின் பீகார் மாநிலத்தில் அவுரங்காபாத் மாவட்டத்தில் உள்ள பட்டப்படிப்பு கல்லூரி ஆகும். 1975ஆம் நிறுவப்பட்ட இக்கல்லூரி புது தில்லி பல்கலைக்கழக மானியக்குழு அங்கீகாரம் பெற்றது. இக்கல்லூரி புத்தகயையில் உள்ள மகத் பல்கலைக்கழகத்தின் இணைவுப்பெற்ற கல்லூரி செயல்படுகிறது.

## பட்டங்கள் மற்றும் படிப்புகள்

* இடைநிலை-கலை
* இடைநிலை-அறிவியல்
* இளங்கலை
* இளமறிவியல்
* தொழிற்கல்வி படிப்புகள்

## வளாகம்

* கல்லூரி ஐந்து ஏக்கர் நிலத்தில் அமைந்துள்ளது.

## மேற்கோள்கள்

## வெளி இணைப்புகள்

* ஆர்ஏலயேசவை கல்லூரியின் பிரச்சாரம்
* வித்யார்த்தியோன்கள் மற்றும் உபசித்தி நிகழ்வுகள்
* https://aurangabad.bih.nic.in/public-utility/ram-lakhan-singh-yadav-college-2/
* ராம் லக்கன் சிங் யாதவ் கல்லூரி
* ஆன்லைன் சேர்க்கை போர்டல்

பகுப்பு:பீகாரில் கல்வி